JohanHeinsen/ENO huggingface dataset:
Viborger Samler, 1846-07-04
I Anledning af Statsraad, Ridder Stenfeldts 25-aarige Jubilæum som Borgemester i Helsingør, indfandt sig i Mandags den samlede Communalbestyrelse hos Jubilaren, for at bevidne ham Anerkjendelsen af hans mange Fortjenester af Communen i den lange Række af Aar, hvorhan har virket her som Auditeur, som Politimester og som Borgmester; ligesom han ogsaa blev complimenteret af en Deputation af det kgl. pr. Skydeselskab og af mange af Byens Embedsmænd og Borgere. J samme Anledning fandt Flagning Sted i Havnen og Æressalut fra Skydebanen. (Hels. Av.)
Viborger Samler, 1846-07-04
Botanikeren Kamphøvener er ankommen til Hamborg og vil om føie Tid begive sig til Danmark.
Viborger Samler, 1846-07-04
Det franske Cabinet – hedder det i en Artikel fra Kiel af 20de Juni, i mitzeh. Ugeblad, – synes at henvende et opmærksomt Blik paa hvad der muligt vil udvikle sig hertillands. Jdetmindste høre vi fra paalidelige Kilder, at det franske Udenrigsministerium har isinde, med det allerførste at ansætte en egen diplomatisk Agent i Kiel, hvis Hværv det ikke ene vil blive at drage Omsorg forde franske Handels Jnteresser her paa Stedet. Da den directe Handelsforbindelse imellem Kiel og Frankerig neppe har Betydning nok til at motivere en saadan Ansættelse, saa maa Hr. Guizot aabenbar være af den Formening, at der med det Første her vil forestaae betydelige politiske Begivenheder eller idetmindste indtræde Eventualiteter, som han anseer det overeensstemmende med Frankerigs Jnteresser at lade iagttage i Nærheden. Om de russiske Krigsskibes gjentagne Besøg i kieler Havn i denne Henseende have havt nogen Jndflydelse paa Hr. Guizots Beslutning, kunne vi naturligviis ikke sige.
Viborger Samler, 1846-07-04
Paa den altona-glückstadter Jernbane kunde forleden nærved have skeet en stor Ulykke, lig den, der tildrog sig den 8de Mai 1842 paa den pariser versailler Bane, hvorved blandt andre Reisende Verdensomseileren, Admiral d'Ur ville, kom saa ynkelig af Dage. Jmellem Elmshorn og Glückstadt kom der nemlig Jld i en Stabel Kurve, der befandt sig paa en af Tronsportvognene, og snart sloge, til Alles Skræk, Luerne derfra høit i Veiret. Lykkeligviis fik man Toget standset og den Waggon, hvori de brændende Gienstande befandt sig, fraspændt og bragt ud til en Side, hvor Jlden ingen videre Skade kunde gjøre. Forhaabentlig vil det være en Lære for Vedkommende, til herefter omhyggeligere at dække de let fængelige Gjenstande, der føres paa Transportvognene. Om Antændelsen forøvrigt er skeet ved Guister fra Locomotivet, vides ikke. (Fr.)
Viborger Samler, 1846-07-04
Under Skoleungdommens Fugleskydning den 17de Juni i Kellinghusen tildrog sig den Ulykke, at den svære Fugle stang paa een Gang begyndte at vakle, hvorpaa den styrtede ned iblandt den tætte Børneklynge. Rigtignok søgte man at vige ud til alle Sider; men for sildig! En 17. aarig Pige, Forældrenes eneste Datter, fik af den svære Stang et saa voldsomt Slag i Hovedet, at hun faa Timer derefter opgav Aanden, under den tililende Læges Haand. To andre Smaapiger bleve ligeledes svært qvæstede, skjøndt dog ikke dødeligt. Den Mand, som fandtes død og i forraadnet Tilstand i Blaakjær Skov, oplyses nu ved en af Herredsfoged Boeck samt Distrikts- og Stadslægen i Fredericia optagen Synsforretning at have hængt sig selv i en Green, men var falden ned derfra, da Sækkebaandet efter flere Dages Forløb brast omkring Ligets Hals.
Viborger Samler, 1846-07-04
Det er desværre hidtil endnu ikke lykkedes Autoriteterne at komme paa nogetsomhelst sikkert Spor efter Gierningsmanden til det hos en Huusmands Enke i Landsbyen Borup fornylig udøvede blodige Jndbrud. Begge de Mishandlede leve endnu. (Rd. A.)
Viborger Samler, 1846-07-04
Ved Landemodet i Aarhuus Domkirke den 1ste Juni indsatte Biskoppen ved en latinsk Tale Provsterne Vallentin og H. Wulff.
Viborger Samler, 1846-07-04
Handels- og Skibs-Efterretninger. London, den 26de Junii. Den ministerielle Krisis indvirker ugunstig paa alle Grene af Jndustrien, paa Pengemarkedet, paa Tillid, paa Forretningernes Stabilitet. Vore Anelser og Forudsigelser gaae i Opfyldelse. Skulde hertil endnu komme et nyt Parlementsvalg, da vilde Meget af hvad der skulde skee i denne Session, ikke skee, og der vilde paafølge en Confusion af en usædvanlig Art. Saaledes "Børsenhalles Handelslondonercorrespondent 8.
Viborger Samler, 1846-07-04
Fra Agram, i det Østerrigske, meldes, at man der i Egnen har begyndt at meie Korn den 5te Junii. Man kan ikke mindes en saa tidlig Høst, og dersom Veirliget vedbliver at være gunstigt, saa oplever man der et af de frugtbareste Aar, man kan mindes. Ogsaa Viinhøsten tegner fortræffeligt.
Viborger Samler, 1846-07-04
Jonkjøbingsbladet af 20de Juni beretter, at dets Red. ad privat Vei har erholdt den glædelige Efterretning, at nogle flere af Corvetten Carlskronas Besætning, end de i Capitainlieutenant Tersmedens Rapport nævnte, skulle være blevne reddede. "Fædrelandet" formoder, at de ere blevne optagne af den Brig, der omtales i den nævnte Rapport. "Stamhollænderier, skulle nu oprettes, ifølge kgl. Resolution, rundt omkring i Landet i Sverrig, 8 i Tallet, saaledes i Skaane paa Jordberga Sætteri, det skal bestaae af idetmindste 20 Køer og 2 Tyre af Durhams-Racen (improved shorthorn).
Viborger Samler, 1846-07-04
En Hr. Prause har i Kjøbenhavn udstædt Jndbydelse til Actietegning i et Establissement, hvis Formaal skal være, ved Hjælp af den saakaldte franske Ovn at udruge Hønseæg, for derefter til Forhandling at anvende de saaledes tillagte Kyllinger. Actiecapitalen er beregnet til 12,000 Rbd., som skal tilveiebringes ved Subscription a 25 Rbd. Jndbyderen betinger sig at bestyre Establissementet imod en aarlig Gage af 1,000 Rbd., fri Bopæl, Lys og Jldebrand. Udbyttet er rigtignok calculeret til 60 pCt. aarlig; men det er intetsteds i Beregningen beviist, at Establissementet virkelig er istand til at producere 102,200 Stkr. Kyllinger, hvorpaa den aarlige Jndtægt er beregnet.
Viborger Samler, 1846-07-04
J "Frdb. Amtstidende, hedder det: "Landmænd, fra forskjellige Egne af Frederiksborg Amt, have med Bekymring bragt os den Tidende, at Kapssæden har taget saa betydelig Skade ved Orm, at næsten det Halve af den forventede Afgrøde efter al Rimelighed vil gaae tabt.
Viborger Samler, 1846-07-04
J Ribe-Egnen er i Rugagrene bemærket en stor Mængde Ar, der have antaget en rodlig Farve, og undersøger man Kjærnen, da findes paa dens øverste Ende noget rødagtigt Støv, der synes at have skadelig Jndflydelse paa den. Selv ældre Landmænd vide ikke nogensinde for at have seet Sligt paa Rugen. En Efterretning fra Bremen tyder ogsaa paa, at man der har bemærket lignende Skade paa denne Kornsort.
Viborger Samler, 1846-07-04
Fallit. Bestyrer af Borgerdydsskolen i Kjøbenhavn, Cand. phill. Johannes Christian Bartholin. Er forrige Aars Kartoffelsygdom arvelig For at kunne besvare dette Spørgsmaal, hedder det i "Kiel. Correspdbl." af 25de Juni, efter Overbeviisning, har jeg tidlig plantet og drevet nogle af de daarligste Kartofler fra i Fjor, saa at jeg i Begyndelsen af denne Maaned havde ganske modne Frugter, deraf. De nye Kartofler, der som oven bemærket ere lagte til af stærkt angrebne, ere rene og sunde, og ligesom i dette enkelte Tilfælde behøver man vel heller ikke i Almindelighed at frygte for, at Frugten af de lagte Kartofler vil blive som disse. – Skulde derfor paa Grund af Veiret eller af anden Grund og andre Aarsager Kartoffelhøsten i Aar blive som den i Fjor, saa er Udsæden sikkert ikke Skyld deri. - Augustenborg Juni 1846. W. F. Cornelius.
Viborger Samler, 1846-07-04
Agger Kanals Skibsliste. Jndk. den 19de Juni, N. Jversen fra Grimstad til Thisted, med Trælast. Den 20de: C. P. Hansgaard fra Mandahl til dito med dito, J. Sørensen fra dito til dito med dito. Den 21de: J. Jacobsen fra Grimstad til dito med dito, S. Amundsen fra dito til dito med dito. Den 23de Juni, T. Tønnesen, fra Christiansand til Struer med Trælast. Den 24de: L. C. Sørensen fra Østerriisøer til Nykjøbing med dito, T. Andersen fra Mandahl til Struer med dito, H. J. Borch fra Altona til Lemvig med Stykgods. - Udg. den 19de Juni, O. Jensen, fra Krick til Grimstad med Kornvarer, N. H. Ankersen fra Struer til Newcastle med Havre, P. K. Mortensen fra Thisted til Mandahl med Kornvarer. Den 22de: C. Jacobsen fra Nyekjøbing til Grimstad med dito, O. Nørgaard fra Thisted, til Christiansand med dito, C. B. Petersen fra dito til Newcastle med Havre, N. P. Madsen fra Skive til dito med dito, A. Ossulsen fra Krik til Grimstad med Kornvarer. Den 22de: H. Wulff fra Thisted til Leith med Havre. Den 23de: A. C. Axelsen fra Nykjøbing til Norge med Kornvarer, H. Hob fra Thisted til Leith med Havre. Den 25de: P. Bach fra dito til Newcastle med dito, G. Pedersen fra Skive til England med dito, P. G. Carstensen fra dito til dito med dito, C. N. Nielsen fra Thisted til Newcastle med Havre, J. L. Svendsen fra Struer til dito med dito.
Viborger Samler, 1846-07-04
Reisende med Dampskibet "Chr. VIII." fra Kallundborg, til Aarhuus, den 1ste Juli. Kammerraad Petersen med Frue, Toldbetjent Odense, Cand. pharm. Wellerop, Gjæstgiverne Petersen og Hansen, Hestehandler Olsen, Handelsbetjent Bauditz, Procurator Jensen med Datter og Tjenestepige, Sadelmagersvend Larsen. Fra Samsø Jfr. Milling, Pastor Hald og Gaardmand Hansen.
Viborger Samler, 1846-07-04
Med Dagvognen fra Randers til Viborg, den 2den Juli. Jfr. Dinesen, Dhrr. Hartvigson og Bahnson, Cand. Kahluff. Døde. Kjøbenhavn: Jfr. Florentine Elisabeth Rasmussen, 34 Aar; Mathilde Davidsen, f. Lewp, 26 Aar; Lars Larsen, Bruun, 72 Aar; Lovise Weygaard; Baadbygger-Qvarteermand ved Holmen, L. J. Schou, 48 Aar; Snedker ved Holmen, Adam Michelsen, 65 Aar; forhenværende Brygger, Høker Henrik Olsen, 66 Aar. - Roeskilde. Mad. Mette Marie Bishop, f. Lund. - Sognepræst til Aversie og Thestrup Menigheder, Mag. H. Koefoed, 83 Aar. - Kallundborg: Seilmager og Restaurateur Carl Frederik Hansen, 49 Aar. - Odense: Gustava Dorothea Henriette Andersen, f. Stockmann, 30 Aar. - Nybollegaard: A. M. sal. Aagaard, f. Hansen. - Horsens: Johanne Marie Challet, f. Ritto, 54 Aar. - Ørndrup, Proprietair Jens Christensen, 77 Aar. - Eckernførde: Organist og Stadsmusicus Chr. H. Henningsen, 69 Aar. - Preetz: Postmester, Capt. v. Braun. - Hamborg: Adolph Theodor Emil Hiorhøy (fra Kjøbenhavn), 27 Aar. Han faldt ned fra et Stillads og slog sig ihiel paa Stedet).
Viborger Samler, 1846-07-04
Ved Tallotteriets 1592de Trækning i Kjøbenhavn, den 30te Juni, udkom: Nr. 18. 67, 82. 76. 39.
Viborger Samler, 1846-07-04
Copulerede i Braband Kirke, Forpagter Secher af Benzonseie, og Jfr. N. Engberg af Tousgaard. – J Ribe, den 24de Juni, Adjunct A. Leth og Frøken M. R. Thorup. - J Aarhuus, den 30te Juni, Kjøbmand Frederik Kjørboe og Jfr. Emma Søgaard. – J Horup Kirke, den 26de Mai. Gaardeier Christian Lottrup og Jfr. Jacobine Jensine Kaarsb. Kruse.
Viborger Samler, 1846-07-04
Jmorgen prædiker Hr. Pastor Hindberg i Domkirken; i Søndresogns Kirke Hr. Pastor Steenstrup.
Viborger Samler, 1846-07-04
AVERTISSEMENTS. Et ungt Menneske, der under en bekjendt duelig Forvalter har lært Landbruget paa en af Jyllands større Gaarde, ønsker sig Emploi til 1ste Novbr. som Forvalter, helst paa et Sted hvor Manden selv deeltager i Tilsynet o. s. v. Herpaa Reflecterende ville behage at henvende sig til Bogtrykker H. Wissing i Viborg. C. Mit Lager er i disse Dage bleven forDe synet med et smukt og moderne Udvalg af franske Merinos i 1/2 Brede, m.m., som D. Philipsen. sælges billigt hos Hatte ere atter arriverede hos D. Philipsen.
Viborger Samler, 1846-07-04
Natten imellem sidstafvigte Løverdag og Søndag, er fra min Mark bortløben tvende Faar samt tvende Lam, af spansk Racc. For Tilveiebringelsen af Samme udloves en passende Douceur. D. Philipsen. Viborg, den 2den Juli 1846. J Morgen (Søndag) faaes varme Posteier hos H. P. Høver. Conditor
Viborger Samler, 1846-07-04
Mandagen den 13de Juli førstkommende, Eftermiddag Kl. 4, bliver, efter Vedkommendes Begjæring, afholdt offentlig Auction over en Gaard i Todsøe Sogn her paa Morsøe, Nørre Hylding kaldet, nyt Hartkorn 6 Tdr. 3 Skpr. 1 Fdkr. 1 1/2 Alb.,med et Areal af circa 100 Tdr. Bygsædeland, særdeles gode Jorder, efter de Conditioner, som paa Auctionsstedet bekjendtgjøres, og som forinden ligge til Eftersyn hos Fuldmægtig Pers i Nykjøbing. Auctionen afholdes paa den sælgende Eiendom. Nykjøbing paa Morsøe, den 22de Juni 1846. Rummelhoff.
Viborger Samler, 1846-07-04
Placat. Efter vedkommende Skifterets Foranstaltning, afholdes Mandagen den førstkommende 13de Juli, om Formiddagen Klokken 11, paa Viborg Raadhuus Auction over en Dødsboet efter forhenværende Apotheker Peter Valeur tilhørende Mose parcel, i den saakaldede Skallebekmose, paa Overlund Byes Eiendomme, af Hartkorn 1/4 Alb. Middelsom og Sønderlyng Herredsfogderi. Viborg, den Rod. 26de Juni 1846. Nyt Abonnement paa "Viborg Stiftstidende, fra dette Qvartals Begyndelse bedes snarest muligt anmeldt enten paa nærmeste Postcontoir, eller, for Viborg By og Om Udgiveren. egn, hos
Viborger Samler, 1846-07-06
74 Aarg. Kongelig allernaadigst privilegeret Nr. 101. Viv Stift. Tidende. Forsendes med Brevposten i Danmark og Hertugdommerne. annammenscanaar angaarannammenscanaar angaar Mandagen den 6te Juli 1846.
Viborger Samler, 1846-07-06
Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-07-06
Nyeste Postefterretninger. Storbritannien og Jrland. Lord Georg Bentinck, der ved sine plumpe Angreb paa Sir Rob. Peel har erhvervet et Slags Celebritet, er af en saare agtet Familie. Hans Fader er Hertugen af Portland.
Viborger Samler, 1846-07-06
London, den 30te Junii. For et overfyldt Huus, hvori, foruden Medlemmerne, saa mange Tilhørere havde indfundet sig, at endog Damer havde taget Sæde i Talerens Gallerie, afgav Sir Rob. Peel igaar de nødvendige Oplysninger angaaende Ministeriets Opløsning. Af disse udhæves den Erklæring, at der imellem England og Jrland maa gjenoprettes en fuldstændig Lighed med Hensyn til alle borgerlige, locale og politiske Rettigheder. Han oplæste derefter de tvende Hovedartikler i det Udkast til en Tractat med Nordamerica, hvori det britiske Ultimatum var affattet, og angaaende hvilke den nordamericanske udenlandske Statssecretair Buchhanan under 13de Juni officielt havde tilmeldt Pakenham, den engelske Gesandt i Washington, at den britiske Regjerings Forslag vare antagne af de forenede Staters Regjering, efter den af Senatet meddeelte Anbefaling, uden endog at tilføie eller forandre et eneste Ord. Til Slutning omtalte Sir Rob. Peel Handelsreformerne. Han forsikkrede, at han havde bragt disse i Forslag ikke af personlig Ærgjerrigheds Hensyn, men kun i Landets Jnteresse og i den Overbeviisning, at kun paa denne Maade de truende Conflicter imellem store og mægtige Klasser af Landets Beboere vilde kunne forhindres. - Men Roes for disse Reformer tilkom hverken ham eller Oppositionen, men ene og alene den Mand, hvis klare Forstand havde indseet Nødvendigheden af hine Forholdsregler, hvis Veltalenhed havde retfærdiggjort dem for Folket, og hvis Udholdenhed havde i den offentlige Mening skaffet dem Seieren, nemlig Richard Cobden.
Viborger Samler, 1846-07-06
J Overhuset fremtraadte ogsaa igaar Lord Aberdeen med den vigtige Erklæring at Striden med de forenede Stater var endt. Den ædle Lord omtalte i meget hædrende Udtryk M Lane, den nordamericanske Gesandt i London.
Viborger Samler, 1846-07-06
J Manchester, Liverpool og andre Stæder forberedes Adresser til Sir Rob. Peel. Den Yndest, han nyder i London, forskaffede ham igaar, da han forlod Underhuset, uhyre og længe vedholdende bifaldsraab af de i store Masser forsamlede Folkehobe. Han blev under rungende Jubelraab ledsaget hjem til sin Bopæl.
Viborger Samler, 1846-07-06
Børsenhalles Londonercorrespondent melder under 1ste Juli, om Morgenen, at Lord Russell, der er kaldt til Dronningen, ikke er vendt tilbage fra Øen Wight. Nordamerica og Vestindien. New=Borker Beretninger af 15de Juni stadfæste den i Artiklen Storbritannien meddeelte vigtige Efterretning, at Oregonspørgsmaalet er af afgjort ved en mindelig Overeenskomst. Efter det antagne Tractatudkast skal Grændselinien i Oregon trækkes under 492 N. B. og gaae ligge til Havet, midt igjennem Fucastrædet; England vedbliver at være i Besiddelse af Vancouvers Øen, og den frie Seilads paa Columbiafloden og sammes Bifloder fra den 19de Bredegrad sikkres Hudsonbayscompagniet og alle de med Compagniet i Handelsforbindelser staaende britiske Undersaatter. (Da dette Compagnies Privilegium udløber 1863, saa antage nogle americanske Journaler det tvivlsomt, om Stipulationen om den frie Skibsfart ogsaa efter Privilegiets eventuelle Fornyelser fra den engelske Krones Side vilde forblive i Kraft; Londoner-Globe derimod, der støtter sig paa selve Overeenskomstens Text, saaledes som samme er angiven af Sir Rob. Peel i Underhuset, paastaaer, at der aldeles ingen Anledning er til at opkaste saadan Tvivl.) For Aftrædelsen af americanske Establissementer ovenfor og af britiske Do. nedenfor Grændselinien skal gives giensidig Erstatning. Senatet tog strax under Overveielse dette Tractats Udkast og endte sine, i to Dage vedvarende Debatter dermed, at det med 38 Stemmer imod 12 antog Udkastet. - J det Tilfælde, at dette Resultat erholdtes, var Pakenham forsynet med Fuldmagt til, uden at oppebie yderligere Jnstructioner, at bringe Tractaten til Afslutning, og efter en Telegraphmeddelelse fra Washington til New-York var denne Afslutning ogsaa paafulgt. Tractaten er undertegnet og allerede den 1ste forelagt Senatet. Denne Begivenhed havde i Nework vakt almindelig Tilfredshed, og navnligen fremkaldt paa Penge markedet den gunstigste Virkning.
Viborger Samler, 1846-07-06
Efterretningerne fra Krigsskuepladsen (Matamoras, d. 24de) melde Jntet af Vigtighed; men Regjeringen i Washington lægger ikke Dølgsmaal paa at Krigen med Mexico er en Erobringskrig, og at Fristaterne ikke ville ende Krigen, naar de nordlige Provindser i Mexico ikke indlemmes i Fristaterne. Den nye Grændselinie skal drages fra Mundingen af Rio Grande indtil Sydhavet, saaledes at Havnen San Francesco falder i Fristaternes Gebeet. Efter Beretninger fra New-Foundland er 3/4 af Staden St. Johns bleven et Rov for Luerne; 3 Mennesker have tilsat Livet.
Viborger Samler, 1846-07-06
Jtalien. Cardinal Mastal Ferretti havde netop at prøve Stemmesedlerne i det tredie Scrutinium, hvori han blev valgt. Det nødvendige Antal Stemmer til at blive Pave var 34. Da det 34te Votum kom i Ferrettis Haand, sank han afmægtig til Jorden. De ved Siden af ham staaende Cardinaler reiste ham op og ledsagede ham til hans Plads. Den Udvalgte modstræbte i længere Tid, og kun efter en indvortes Kamp gav han efter for de ham omringende Cardinalers indstændige Anmodninger og udbred: "Ecceindignus servus tuus, stat voluntas tu – Omden nye Pave siger Brem. Zeit: "Den russiske Gesandt i Rom, Grev Buteniew, vil ikke vorde tilfreds med den nye Pave, der er een af Ruslands meest energiske og erklærede Modstandere. Den nye Pave har mange anseete Venner i alle Dele af Jtalien, navnligen i Romagna og i Neapel, hvor hans Broder staaer i Spidsen for et afde største Handelshuse. Kirkestaten tæller henved 3 Mill. Mennesker, der hidtil ere blevne styrede paa en mageløs slet Maade, og denne Stats nordlige Delegationer vare stedse Arnen for Misfornøielse og Sammensværgelser. Ved at indføre en viis Forvaltning kan den nye Pave erhverve sig større Fortjeneste af Europas Rolighed end ved at fremme den romerske Kuries undførlige, om sig gribende traditionelle Planer m.m.
Viborger Samler, 1846-07-06
Rom, den 21de Junii. Paven kronedes i Morges i St. Peterskirken. Det forventede Amnestiedecret er ikke udkommet; Mængden er misfornøiet derover.
Viborger Samler, 1846-07-06
Jndenlandske Efterretninger.
Viborger Samler, 1846-07-06
Kjøbenhavn. J Onsdags holdt Hs. Maj. Kongen et overordentligt Statsraad, hvori man vil vide, at en Sag af stor Viig tighed har været under Forhandling. (Forl.)
Viborger Samler, 1846-07-06
Hs. kgl. Høihed Kronprindsen er i Torsdags Middags ankommen hertil med Fregatten "Gesion.
Viborger Samler, 1846-07-06
Prinds Gustav Oscar, Hertugen af Upland, som har været ombord i et af Krigskibene, kom i Torsdags iland, og tog ind hos Hs. Excellence den svenske Minister. J Fredags besøgte Hs. kgl. Høihed Thorvaldsens Museum og var om Aftenen i Tivoli. J Løverdags er han med Suite tagen til Frederiksborg.
Viborger Samler, 1846-07-06
To af Hertugen af Augustenborgs Sønner, som han har havt med sig paa Reisen hertil og forestillet Hs. M. Kongen, ere blevne udnævnte til Oberstlieutenanter a 2 suile ved Cavalleriet. De unge Prindser af Glücksborg ere, saavidt vi erindre, kun endnu Capitainer. (Kbhp.)
Viborger Samler, 1846-07-06
Den svenske Konge vil, efter Forlydende, ankomme til Kbhvn, den 10de De, istedetfor den 13de. – Til Kong Oscars Ankomst vil Fodgaden blive forsynet med tvende nye Standarter, som i denne Tid broderes til dette Øiemeed. Ligeledes vil Corpset om kort Tid blive forsynet med to nye smukke Faner. (Flyvp.)
Viborger Samler, 1846-07-06
Hertug Decazes af Glücksbjerg, det franske Pairs kammers Stor-Referendar, ledsages paa sin overordentlige Sendelse til det danske Hof af 3 Attaches, nemlig: Vicomte de Beaumont=Vass, Vicomte C. Decates og Baron L. Lefebre.
Viborger Samler, 1846-07-06
J Anledning af Hs. M. Dronnings Fødselsdag ere 14 Slaver blevne benaadede og løsladte.
Viborger Samler, 1846-07-06
Man anseer det i Kjøbenhavn for aldeles utvivlsomt, at Regjeringen til de forestaaende Stænderforsamlinger, vil afgive en Erklæring angaaende Arvefølgen. "Mere, hedder det i en Correspondent-Artikel i Ove Thomsens Avis kunne vi for Øieblikket ikke meddele desangaaende; thi hvad der her fortælles, om end med megen Bestemthed, egner sig endnu ikke til offentlig Omtale." – Lollands-Falsters Stiftstidendes kjøbenhavnske Correspondent fortæller derimod ligefrem: at man nu med megen Bestemthed forsikkrede i Kjøbenhavn, at der vilde blive givet en Erklæring om "Monarkiets Udelelighed, og Arvefølgens Eenhed.
Viborger Samler, 1846-07-06
For en halv Snees Dage siden har atter en af vore juridiske Embedsmænd fra en af Smaaverne taget Veien til Amerika. Som det lader til, har der allerede i længere Tid været en Deficit i hans Obligationsbeholdning. (Forl.)
Viborger Samler, 1846-07-06
Theologisk Embedsexamen. Fredagen den 3die Juli, L. C. C. Nyholm, F. J. Hastrup og N. B. W. Schrader Haud illaudabilis. Den for tre Aar siden med de foranske Penge bortrømte Cancelliraad Fribert skal nu, ifølge Fædrel." virkelig være kommen til Gothenborg. At han ikke kan vende tilbage hertil uden at underkastes Lovens Straf forden af ham begaaede Forbrydelse, er da noget der maa antages at være ligesaa sikkert som at Regjeringen vil og maa overholde Agtelsen for sig selv og for Lovene, og det, i et Tilfælde, hvor det ikke gjælder en blot politisk Uovereensstemmelse eller Fornegtelse, men en Criminal forbrydelse mod det Offentlige. (Kbhp.)
Viborger Samler, 1846-07-06
Paa Hveenstouren skal der være bleven bortstiaalet en stor Madkurv med fiin Dækketøi, Porcellain, samt tilhørende Skeer og Gafler af Sølv. Den tilhører en anseet Familie her i Staden. (Flp.)
Viborger Samler, 1846-07-06
Den Hippolog- og Beterinairkyndige, Kammerraad Michelsen, er pludseligt død i Kbhvn.
Viborger Samler, 1846-07-06
Nr. 27 af "Beobachter am Sunde for i Løverdags er lagt under Beslag.
Viborger Samler, 1846-07-06
Ifølge Flensb. Zeit." af 29de Juni har Hs. Majestæt under 10de allernaadigst resolveret som følger: Vi ville allernaadigst have den Flensborg-Husum-Tønning-Jernbaneselskabet i Concessionen af 19de August 1844 til Jernbanens Anlæg satte Frist af et Aar, fra 19. August d. A. af forlænget.